laion/Wikipedia-Exotic huggingface dataset:
אפילאס, מלך אקסום

אפילאס (תחילת המאה ה -4) היה מלך אקסום. הוא ידוע בעיקר הודות למטבעות שטבע במהלך שלטונו. ייחוד מטבעותיו היה בניסיונו להוסיף את דמותו גם לצד האחורי של המטבע, כשדמותו בצד האחורי ממורכזת בתוך עיגול כשהיא מצופה זהב על גבי בסיס מטבע העשוי כסף. חידושו הנוסף היה בייצור מטבע זהב קטן במיוחד, הקטן ביותר שיוצר באפריקה שמדרום לסהרה. יצירתו הופסקה לאחר מותו של אפילאס ויורשיו לא המשיכו בדרכו במטבעותיו של אפילאס דמותו בפרופיל ולראשו כתר גבוה מעל לבד. לכתר קשתות תומכות בקומפוזיציה לא מזוהה. וכן במטבעות מופיעים סמלי מלוכה. כגון חנית, ענף עם פירות יער, תכשיטים, קמיעות וצמידים. במטבעות הופיעו גם הסהר והמעגל שהיו סמלים דתיים שקדמו לסמלי הנצרות באקסום. אפילאס הציג מספר סטנדרטים חדשים ושונים לשלוש המתכות (זהב, כסף וארד). חלקם שרדו לאורך המאה השביעית, בעוד שאחרים הסתיימו עם סיום שלטונו. מטבעות הזהב החדשים שלו הפכו למטבעות בשיבוץ זהב במרכזם. כשהדבר נעשה על מנת לייצר רווחים מהמטבעות, היות שהזהב האקסומי היה טהור במיוחד, את רעיון הקטנת המטבע למטרות רווחים, יישמו גם יורשיו ועם הזמן ממדי המטבע האקסומי קטנו. ג.ו.ב הנטינגפורד רמז כי ייתכן ואפילאס הוא השליט הלא ידוע אשר מסעותיו הצבאיים תוארו במונומנטום אדוליטנום בשפת הגעז והיוונית.. מדיה וקבצים בנושא אפילאס, מלך אקסום בוויקישיתוף Munro-Hay, Aksum: An African Civilization of Late Antiquity. Edinburgh: University Press, 1991, pp. 156. S. C. Munro-Hay, Aksum", p. 188. G.W.B. Huntingford, The Historical Geography of Ethiopia (London: The British Academy, 1989), pp. 40f. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
ליסה בטיאשווילי

ליסה בטיאשווילי (בגאורגית: ლიზა ბათიაშვილი, לִיזָה בַּתִיאשווילי; נולדה ב-1979) היא כנרת ילידת גאורגיה. ליסה, אליזבת במקור, החלה את לימודי הכינור בגיל ארבע, אצל אביה הכנר, וניגנה בליווי אמה הפסנתרנית. כשהייתה בת 12 עזבה משפחתה את גאורגיה, שהייתה אז על סף מלחמת אזרחים, והיגרה לגרמניה, שם למדה בבית הספר הגבוה למוזיקה בהמבורג. ב-1995 זכתה בפרס בתחרות הכינור על שם ז'אן סיבליוס. בטיאשווילי הייתה מן הראשונים בקבוצת "אמני הדור החדש" של רשות השידור הבריטית (BBC), משנת 1999 עד 2001.1999-2001 היא השתתפה במופעי מוזיקה קאמרית ובנגינת קונצ'רטי עם הצ'לן אלבן גרהרדט והפסנתרן סטיבן אוסבורן, שהיו שניהם חברים ב"אמני הדור החדש" של הבי.בי.סי. באותה תקופה כבטיאשווילי עצמה. כמו כן הופיעה עם הפסנתרן אשלי ואס, מ"אמני הדור החדש" במועד מאוחר יותר, ברסיטלים ואף הופיעה כסולנית בקונצרטי הפרומס של הבי.בי.סי. בשנת 2000. בשנת 2006 הייתה בטיאשווילי הסולנית בביצועי הבכורה של הקונצ'רטו לכינור של מגנוס לינדברג, שנכתב למענה. ביצוע הבכורה העולמי היה בארצות הברית וביצוע הבכורה האירופאי בשוודיה בחודש אוקטובר. violin concerto היא הקליטה את הקונצ'רטו של לינדברג לחברת סוני קלאסיקל, במסגרת חוזה שחתמה עם החברה בשנת 2007. בטיאשווילי ובעלה, האבובן פרנסואה ללו, הזמינו אצל ג'ייה קנצ'לי את הקונצ'רטו הכפול, מזמור שבור", שניגנו בביצוע בכורה בלונדון בפברואר 2009 עם תזמורת רשות השידור הבריטית. בטיאשווילי וללו חיים במינכן עם שני ילדיהם. היא מנגנת בכינור גוארנרי דל ג'זו משנת 1739 שניתן לה בהשאלה על ידי אספן פרטי. מדיה וקבצים בנושא ליסה בטיאשווילי בוויקישיתוף אתר האינטרנט הרשמי של ליסה בטיאשווילי (באנגלית ובגרמנית) ליסה בטיאשווילי, ברשת החברתית פייסבוק ליסה בטיאשווילי, ברשת החברתית אקס (טוויטר) ליסה בטיאשווילי, ברשת החברתית אינסטגרם ליסה בטיאשווילי, באתר אפל מיוזיק (באנגלית) ליסה בטיאשווילי, באתר ספוטיפיי ליסה בטיאשווילי, באתר AllMusic (באנגלית) ליסה בטיאשווילי, באתר MusicBrainz (באנגלית) ליסה בטיאשווילי, באתר Discogs (באנגלית) ליסה בטיאשווילי, באתר Songkick (באנגלית) סקירה ב"אינדפנדנט" לקראת קונצרט באולם ויגמור בלונדון Erica Jeal (2001-09-11). "Prom 66: BBCSSO/ Vanska". The Guardian. נבדק ב-2007-03-21. "Soloists do what comes naturally". Telegraph, 11 September 2001. Martin Anderson (2001-09-12). "Prom 65, 66, Royal Albert Hall, London". The Independent. נבדק ב-2007-03-21. David Fanning, "Edinburgh reports: panache and authority". Telegraph, 2 September 2002. Matthew Rye, "Explosive coupling". Telegraph, 6 June 2003. Deutsche Grammophon, Lisa Batiashvili, Biography, ‏July 2022
בלבן

בלבן (לפעמים "בלבון") הוא שם משפחה שייתכן שמקורו בטורקית ואז משמעותו היא "אדם גדול וחסון", אם מקור המילה הוא מאוקראינית אז פירושו הוא "נץ". האם התכוונתם ל... אברהם בלבן – חוקר ספרות ישראלי בוב בלבן – שחקן, מחבר, מפיק ובמאי קולנוע אמריקאי זבולון זליג בלבן – סופר ילדים יידי לירית בלבן – שחקנית וקומיקאית ישראלית, בתו של עודד בלבן מאיר בלבן – היסטוריון יהודי-פולני נטלי בלבן – ביו-פיזיקאית ישראלית עודד בלבן – פילוסוף ישראלי, אביה של לירית בלבן ג'ון בלבן – רוצח סדרתי רומני
ויניה דל מאר

ויניה דל מאר (בספרדית: Viña del Mar) היא עיר במרכז צ'ילה, בסמוך לוולפראיסו. העיר מכונת גם "La Ciudad Jardín" ("עיר הגן") והיא הרביעית בגודלה בצ'ילה. ויניה דל מאר ידועה כעיר פופולרית, בעיקר בשל היותה עיר המושכת אליה תיירים רבים ובשל חופיה מרהיבי העין. בעיר מתקיים מדי שנה פסטיבל זמר הנקרא: "Festival Internacional de la Canción de Viña del Mar" ("פסטיבל הזמר הבינלאומי של ויניה דל מאר"). מדיה וקבצים בנושא ויניה דל מאר בוויקישיתוף אתר האינטרנט הרשמי של ויניה דל מאר ויניה דל מאר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של צ'ילה ובנושא יישובים. אתם מוזמנים לתרום לוויקיפדיה ולהרחיב אותו.
מיהאי ורשמארטי

מִיהָאי וֶרֶשְמָארְטִי (בהונגרית: Vörösmarty Mihály; ‏1 בדצמבר 1800 – 19 בנובמבר 1855) היה משורר לירי ומחזאי הונגרי, מאבות התחייה התרבותית ההונגרית באמצע המאה ה-19. היה חבר באגודת קישפלודי. ורשמארטי נולד בכפר פוסטאנייק (Pusztanyék) (כיום קאפולנאשנייק Kápolnásnyék) ליד סקשפהרוואר, מעברו המערבי של נהר הדנובה באמצע הדרך בין בודפשט הבירה לאגם בלטון. משפחתו הייתה קתולית והוא יועד ללימודי כמורה במסדר הציסטרציאני. אולם לאחר שעבר לבודפשט החל ללמוד באוניברסיטה ולכתוב שירי חול (רובם שירי אהבה). ב-1824 קיבלו שיריו תפנית פטריוטית-לאומית, בעקבות התסיסה נגד שלטון האימפריה האוסטרית, שהטילה הגבלות וצנזורה על השפה והתרבות העממית ההונגרית. באותה עת כתב את האפוס הרומנטי "Zalán futása" ("מאבקו של זאלאן"). עם ייסודה של האקדמיה ההונגרית למדעים ב-1830, נבחר כחבר המחלקה הלשונית. בין 1830 ו-1843 כתב בעיקר מחזות דרמטיים. וב-1848 חבר ליאנוש אראן ולשנדור פטפי לתרגום יצירותיו של ויליאם שייקספיר להונגרית. בתקופת המהפכה ההונגרית של 1848 נבחר על ידי לאיוש קושוט לכהן כחבר בית המשפט העליון של השלטון המהפכני. עקב דיכוי המרד ב-1849 נאלץ לצאת לגלות. כשחזר לבודפשט ב-1850, היה במצב בריאותי קשה. בשנת 1854 כתב את שירו האחרון "A vén cigány" ("הצועני הזקן"). הוא נפטר ב-1855 והלווייתו צוינה באבל לאומי. בתו, אילונה (1846–1910), חיה לאחר מותו בביתו של המדינאי פרנץ דיאק, ב-1867 התחתנה עם קלמן סל, ראש ממשלת הונגריה (1899-1903). כאות הוקרה לפועלו הפטריוטי, האומנותי, והאקדמי, הונצח במקומות רבים ברחבי הונגריה. *בבירה בודפשט קרויה על שמו כיכר ורשמארטי. הכיכר ממוקמת במיקום מרכזי מאד, ומהווה את הקצה הצפוני של מדרחוב ואצי אוטצה (Váci utca). בלב הכיכר מוצב פסל של המשורר, שעוצב בשנות ה-1900 על ידי הפסלים אדה קאלוש (Ede Kallós) ואדוארד טלץ' (Telcs). בנוסף, קיים בבודפשט גם רחוב המנציח את שמו. ביעיר סקשפהרוואר שלידה נולד, הוקמו פסל שלו, וגם תיאטרון. רחובות נקראו על-שמו גם בערים בדברצן, ובפץ', וכיכר בעיר קצ'קמט. ב-5 במאי 1937 הנפיק הדואר ההונגרי בול עם דיוקנו. בול נוסף הונפק ב-28 ביולי 1955, בימי המשטר הקומוניסטי, בסדרה מוקדשת למשוררים מדיה וקבצים בנושא מיהאי ורשמארטי בוויקישיתוף כתבי מיהאי ורשמארטי בפרויקט גוטנברג (באנגלית) מיהאי ורשמארטי, ברשת החברתית Goodreads ערך אנציקלופדי על ורשמארטי באנציקלופדיית האישים ההונגרית (בהונגרית) מיהאי ורשמארטי, באתר "Find a Grave" (באנגלית) מיהאי ורשמארטי, באתר אנציקלופדיה בריטניקה (באנגלית)
אלטאיר

אלטאיר או α בנשר (נקרא גם גליזה 768 או LHS 3490) הוא הכוכב הבהיר ביותר בקבוצת הכוכבים נשר, ואף אחד הכוכבים הבהירים ביותר בשמים. מקור שמו בערבית, שבה נקרא "אלנסר אלטאא'ר" (النسر الطائر) - "הנשר המעופף". הכוכב הוא אחד מקודקודי משולש הקיץ. קוטרו של אלטאיר פי 1.7 מן השמש, מסתו כ-1.7 מסות שמש ובהיר ממנה פי 10. הכוכב נמצא במרחק כ-16.5 שנות אור, והוא אחד מהכוכבים הנראים הקרובים למערכת השמש. גילו פחות ממיליארד שנים, אך קצב ההיתוך של מימן להליום בליבתו גדול בהרבה משל השמש, כך שהמימן שבליבתו מתחיל להתמעט ומתחיל שלב היתוך ההליום. משום כך בהירותו גבוהה יחסית לכוכבים מסוגו והוא צפוי לעזוב את הסדרה הראשית ולהפוך לענק אדום. מהירות סיבובו גדולה במיוחד - כ-240 ק"מ לשנייה (סחרורו סביב עצמו אורך 8.9 שעות בקירוב), וכתוצאה מהכוח הצנטריפוגלי גדול קוטרו בקו המשווה בכ-20% מקוטרו בקטבים. לאלטאיר תנועה עצמית גדולה יחסית, הוא נע על רקע הכוכבים הרחוקים ביותר מחצי שניית קשת בשנה או כמעלה ב-5,500 שנים. אלטאיר ב Solstation אלטאיר באתר של ג'ים קלר אלטאיר, באתר אנציקלופדיה בריטניקה (באנגלית) אלטאיר, בבסיס הנתונים SIMBAD לגרמי שמיים אסטרונומיים VizieR: LHS 3490, LHS Catalogue, 2nd Edition (Luyten 1979)
סויוזמולטפילם

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] סויוזמולטפילם (ברוסית: Союзмультфильм) הוא אולפן סרטי אנימציה הוותיק ביותר ברוסיה ואולפן הפקת סרטי אנימציה הגדול ביותר בתקופת ברית המועצות ואחד מאולפני הפקת סרטי האנימציה הגדולים ביותר ברוסיה. מאז הוקם האולפן הפיק למעלה מ-1,500 סרטי אנימציה והוא נחשב לאחד הפורים בתקופת ברית המועצות. במשך שנים רבות סמל האולפנים היה צ'בורשקה. פרק זה לוקה בחסר. אנא תרמו לוויקיפדיה והשלימו אותו. האולפן הוקם ב-10 ביוני 1936 במוסקבה ובאותה שנה יצא סרט האנימציה הסובייטי הראשון "באפריקה חם". עם פירוק ברית המועצות התפצל האולפן למספר חברות והופסקה יצירת סרטים חדשים. זכויות היוצרים על הסרטים הישנים נמכרו לחברה אמריקאית. חוזה מכירת הזכויות נידון בבתי משפט במשך שנים רבות. ב-1 ביוני 2010, אוגדו בצו נשיאותי של דמיטרי מדבדב 5 אולפני אנימציה רוסיים ליצירת תאגיד ממלכתי להפקת סרטי אנימציה, "אוסף הסרטים הממלכתי המאוחד" (Объединенная государственная киноколлекция). נו, פוגודי! 38 תוכים הופמניאדה סובורוב (סרט) מדיה וקבצים בנושא סויוזמולטפילם בוויקישיתוף אתר האינטרנט הרשמי של סויוזמולטפילם סויוזמולטפילם, ברשת החברתית אקס (טוויטר) סויוזמולטפילם, ביישום טלגרם סויוזמולטפילם, ברשת החברתית טיקטוק סויוזמולטפילם, ברשת החברתית VK סויוזמולטפילם, סרטונים בערוץ היוטיוב קרן הסרטים של אולפני סויוזמולטפילם ערוץ ה-YouTube של האולפנים האנימציה הרוסית בעידן הסובייטי אנימציה רוסית בעידן ברית המועצות ערך זה הוא קצרמר בנושא קולנוע ובנושא ברית המועצות. אתם מוזמנים לתרום לוויקיפדיה ולהרחיב אותו.
פורטלנד

האם התכוונתם ל... מקומות פורטלנד (בריטניה) (אנ') – אי בריטי הממוקם בתעלה האנגלית, סמוך לחופי מחוז דורסט פורטלנד (מיין) – העיר הגדולה ביותר במדינת מיין שבארצות הברית, קרויה על שם האי פורטלנד (אורגון) – העיר הגדולה ביותר במדינת אורגון שבארצות הברית, קרויה על שם העיר פורטלנד שבמיין קרויים על שם האי צמנט פורטלנד – חומר מליטה הקרוי על שם אבני בנייה שנהגו לחצוב מהאי פורטלנד קרב פורטלנד – קרב ימי חשוב במלחמת הולנד-אנגליה הראשונה, שנערך בשנת 1653 בתעלה האנגלית סמוך לאי פורטלנד ממוקמים בפורטלנד שבאורגון פורטלנד טרייל בלייזרס – קבוצת כדורסל פורטלנד טימברס – קבוצת כדורגל אוניברסיטת המדינה של פורטלנד (אנ') – אוניברסיטה ציבורית אחר אגרטל פורטלנד – כד רומי עתיק עשוי זכוכית Portland – סינגל של הראפר הקנדי דרייק משנת 2017 העיר פורטלנד שבאורגון היא גם העיר המאוכלסת ביותר בעולם הנקראת "פורטלנד" (קיימים עשרות מקומות יישוב בשם זה בעולם, בעיקר במדינות דוברות אנגלית). הכינוי "פורטלנד" התקבע בתקופה מאוחרת יחסית, לאחר שהכד היה בבעלות דוכסי פורטלנד הבריטיים.
אקרוקס

אקרוקס או α בצלב הדרומי הוא הכוכב הבהיר ביותר בקבוצת הכוכבים הצלב הדרומי (Crux) והכוכב ה-12 בבהירותו בשמי הלילה. כוכב זה הוא אחד מששת הכוכבים שמופיעים על דגל אוסטרליה. פרוש השם הוא קיצור של אלפא - קרוקס, כלומר של אלפא בצלב הדרומי. אקרוקס הוא למעשה מערכת בעלת שלושה כוכבים במרחק של 320 שנות אור ממערכת השמש. בטלסקופ ניתן להבחין רק בשני כוכבים שמרחקם זה מזה הוא 4 שניות קשת. אחד מהכוכבים הוא בעצמו כוכב כפול, אך בכך ניתן להבחין רק באמצעות מדידות ספקטרוסקופיות. הכוכב הבהיר מבין השניים הוא למעשה זוג כוכבים מסיווג ספקטרלי B0 IV המקיפים זה את זה במרחק של יחידה אסטרונומית ובזמן הקפה של 76 יום בלבד. בשל המרחק הקטן ביניהם לא ניתן להפריד אותם באמצעי תצפית אופטיים. הבהירות נראית הכוללת של הזוג היא מדרגה 1.33 ומסותיהם הן 14 מסות שמש ו-10 מסות שמש. הכוכב הכבד מבין השניים נמצא כנראה בסוף שלב התכת המימן שבליבתו להליום והוא עתיד להתנפח ולהפוך לענק כחול ולאחר מכן לענק אדום בתוך פחות ממיליון שנים, ולהפוך בסוף התהליך לסופרנובה. בן הזוג הפחות כבד עשוי לסיים את התפתחותו כננס לבן. הטמפרטורה של זוג הכוכבים היא גבוהה ביותר - כ-28,000 קלווין ועוצמת ההארה שלהם היא פי 25,000 משל השמש. הכוכב הפחות בהיר הוא כוכב הסדרה הראשית - כחול מסיווג ספקטרלי B1 V עם בהירות מדרגה 1.73. הוא מקיף את זוג הכוכבים במרחק של כ-430 יחידות אסטרונומיות בזמן הקפה של לפחות 1,500 שנים. מסתו כ-13 מסות שמש וגם הוא צפוי להפוך לענק כחול, ענק אדום ובסוף להתפוצץ בסופרנובה. בסמוך למערכת אקרוקס ניתן להבחין בכוכב כחול נוסף, אך הוא ככל הנראה אינו חלק מהמערכת ונמצא למעשה במרחק גדול בהרבה. מדיה וקבצים בנושא אקרוקס בוויקישיתוף אקרוקס, באתר אנציקלופדיה בריטניקה (באנגלית) אקרוקס בכוכבים גדולים אקרוקס באנציקלופדיית המדע אקרוקס, בבסיס הנתונים SIMBAD לגרמי שמיים אסטרונומיים http://stars.astro.illinois.edu/sow/acrux.html
שנברגר

שנברגר (Schönberger) הוא שם משפחה שמקורו בגרמנית ומשמעו הרים יפים. האם התכוונתם ל... ברברה שנברגר – מנחת טלוויזיה גרמניה יוסף שנברגר – אדריכל ישראלי
קריב

האם התכוונתם ל... אברהם קריב – סופר, מתרגם, עורך ומבקר ספרות עברי אופיר קריב – דיפלומט ישראלי אורי קריב – מלחין, מנצח, מעבד מוזיקלי ומנהל מוזיקלי ישראלי ארקן קריב – עיתונאי וסופר ישראלי-רוסי גלעד קריב – רב רפורמי, חבר כנסת ועורך דין ישראלי דן קריב – קצין מודיעין ופעיל העפלה ישראלי דפנה קריב – פרופסור לניהול ישראלית יוסף קריב – ראש המחלקה היהודית של הש"י וממנהלי רשות השידור יפעת קריב – חברת הכנסת מטעם יש עתיד יצחק קריב – ראש עיריית ירושלים לשעבר יצחק קריב (קרדיולוג) – הקרדיולוג הראשון בישראל מורן קריב – מפיק מוזיקלי, תקליטן ובמאי ישראלי שונות קאריב – קבוצה אתנית של הילידים באיים הקריביים, הקרויים על שמם שפות קריב – משפחת שפות ילידיות בדרום אמריקה קרב הקריביים
דנב

דֶנֶבּ (Deneb) או α בברבור הוא כוכב על-ענק, הבהיר ביותר בקבוצת הברבור ואחד הכוכבים המרכיבים את משולש הקיץ. כעל-ענק לבן, דנב הוא אחד הכוכבים הבהירים ביותר המוכרים כיום, עם בהירות מוחלטת של 6.95-. בעבר הוא זכה לשני כינויים נוספים, ארידד (Arided), וארידיף (Aridif) אך הם נדירים בשימוש. פירוש השם "דנב", בערבית, הוא "זנב": זנב הברבור. דנב הוא כוכב־התקן של המחלקה הספקטרלית A2Ia. מרחקו המדויק של דנב מהשמש אינו ודאי. המרחק שנחשב כיום כסביר ביותר הוא 1,400 שנות אור, אבל אי ודאויות במדידת הפרלקסה נותנות טווח מ-1,340 ועד 1,840 שנות אור. אי ודאות זו גם מקשה על קביעת ערכים מדויקים למאפיינים האחרים של הכוכב. בהתבסס על הטמפרטורה, העוצמה וכן מדידות ישירות של גודלו הזוויתי (כ-0.002 שניות קשת), רדיוסו מוערך ב-200–300 רדיוסי שמש. לשם המחשה, אם דנב היה ממוקם במרכז מערכת השמש, הוא היה מגיע עד מסלול כדור הארץ. זהו אחד הכוכבים המוכרים הגדולים ביותר והכוכב הנצפה הכי גדול מטיפוס ספקטרלי A. לדנב טמפרטורת פני שטח של כ-8,400 מעלות קלווין ומסתו מוערכת ב-20–25 מסות שמש. שני נתונים אלה מרמזים כי הכוכב כנראה יהיה בעל אורך חיים קצר ויהפוך לסופרנובה בתוך כמה מיליוני שנים, כאשר כבר היום התצפיות מעידות כי היתוך המימן בליבתו נפסק והוא מתיך יסודות כבדים יותר. רוח השמש של דנב גורמת לו לאבד מסה בקצב מהיר פי 100,000 מזה של השמש. בשל מסתו הגדולה הכוכב צפוי להתפוצץ כסופרנובה בתוך כמיליון שנים. מדיה וקבצים בנושא דנב בוויקישיתוף דנב באתר של ג'ים קלר דנב, באתר אנציקלופדיה בריטניקה (באנגלית) דנב, בבסיס הנתונים SIMBAD לגרמי שמיים אסטרונומיים
המתיקות שאחרי (ספר)

המתיקות שאחרי (אנגלית: The Sweet Hereafter) הוא רומן מאת הסופר האמריקאי ראסל בנקס, שיצא בשנת 1991. הוא מתרחש בעיירה קטנה על רקע אסון שאירע בה - תאונת אוטובוס בה נהרגו מרבית ילדי העיירה. הספר עובד לסרט קולנוע באותו שם, שיצא ב-1997 בבימוי אטום אגויאן הקנדי, וזכה בפרסים ושבחים רבים. עלילת הספר מתרחשת בעיירה קטנה בצפון מדינת ניו יורק, ששגרת חיי תושביה השלווה נקטעת באחת בעקבות טרגדיה קשה, בה אוטובוס תלמידים סוטה מנתיבו ומדרדר לתהום, ורוב ילדי העיירה נהרגים. במהלך הספר מספרות ארבע דמויות שונות את האירועים, כל אחת מנקודת מבטה: דולורס דריסקול, נהגת האוטובוס, שמתגעגעת לילדי העיירה אותם הסיעה יום יום לבית הספר. בילי אנסל, אלמן שאיבד את שני ילדיו היחידים בתאונה. מיצ'ל סטיבנס, עורך דין שמגיע מניו יורק ומנסה לשכנע את הורי הילדים לתבוע פיצויים כספיים בעקבות התאונה; הוא מתמודד במקביל עם קשייו כהורה המזניח את בתו, המדרדרת לזנות וסמים ומגלה שהיא חולה באיידס. ניקול ברנל, נערה בת 14 שניצלה בתאונה והפכה למשותקת בפלג גופה התחתון, ומשמשת כעדה מרכזית בתביעה שמוגשת בעקבות התאונה; במהלך עדותה היא טוענת במפתיע כי נהגת האוטובוס הגבירה את מהירות נסיעתה ולכן התרחשה התאונה, ובעקבות זאת נגוזה כל תקווה של ההורים להצלחת התביעה ולפיצויים, זאת למרות שחלק מהמעורבים יודעים כי ניקול שיקרה. הספר מתאר מפי ארבע הדמויות את מערבולת הרגשות הקשים המציפה את תושבי העיירה בעקבות התאונה, את הניסיונות להבין מי אשם בה, ואת ההתמודדות עם החיים שאחרי האסון. במקביל מתוארים סודות וחטאים מוסריים שונים של בני משפחות - אלכוהוליזם, ניאוף, גילוי עריות ועוד. האירועים מבוססים בחלקם על תאונת אוטובוס שאירעה בעיירה אלטון שבדרום טקסס ב-21 בספטמבר 1989. בתאונה פגעה משאית באוטובוס תלמידים והוא הידרדר לבור חצץ. 21 תלמידים נהרגו ו-49 נפצעו. המועצה הלאומית לבטיחות בתעבורה קבעה כי נהג המשאית הוא האשם בתאונה, וכי גורם נוסף שתרם לתוצאותיה החמורות היה מיעוט דלתות יציאת חירום באוטובוס. לאחר התאונה, עשרות עורכי דין מיהרו אל העיירה בניסיון לשכנע את המשפחות לתבוע פיצויים מגורמים שונים - חברת קוקה-קולה שהייתה בעלת המשאית, חברת האוטובוסים שלא יצרה דלתות יציאת חירום נוספות באוטובוס, והעירייה שלא כיסתה כראוי את בור החצץ. חלק מהמשפחות שקיבלו פיצויים תבעו שוב לאחר שגילו שמשפחות אחרות קיבלו פיצויים גבוהים יותר. לבסוף נקבע הסדר בסכום כולל של 150 מיליון דולר, מרביתו מחברת קוקה-קולה, ומתוכו 50 מיליון דולר קיבלו עורכי הדין. המשפחות קיבלו 4.5 מיליון דולר עבור כל ילד שנהרג ו-500-900 אלף דולר על כל ילד שניצל. המתיקות שאחרי - מידע על הספר ופרק מלא מתוכו, באתר טקסט עופרה עופר אורן, "המתיקות שאחרי": כמה כסף שווה זוג רגליים?, בבלוג "סופרת ספרים", 7 בנובמבר 2021 Highway Accident Report Alton Journal; In Deaths of Children, Lives Are Transformed
יצחק עירוני

יצחק עירוני (גורודצר) (אפריל 1922 - 25 בספטמבר 1975) היה מנכ"ל התעשייה הצבאית (תע"ש) ומנכ"ל משרד הביטחון. עירוני נולד באפריל 1922 בעיירה אלכסנדריה שבפולין (אז בפלך ווהלין, כיום במערב אוקראינה), בנם של רבקה ונח גורודצר. בשנת 1930, בילדותו, עלה לארץ ישראל עם משפחתו. למד בגימנסיה העברית "הרצליה". כנער בן 15 הצטרף לארגון ההגנה. תחילה היה מקשר רכוב על אופניים ומחלק את ה"פתקאות" בין המפקדים. אחר כך עבר קורס מפקדי כיתות וקורס מפקדי מחלקות ב-1940 ושירת בתפקידי פיקוד והדרכה במנגנון הקבע של הארגון. נשלח לניו יורק במסגרת משלחת רכש ולאחר קום המדינה עבד במשרד הביטחון. השלים תואר מוסמך בהנדסת ייצור באוניברסיטת קולומביה ב-1953. ב-1950 הצטרף לתעשייה הצבאית, שימש כעוזרו של המנכ"ל צבי דר, ב-1957 מונה לסגן המנכ"ל וביולי 1967 לממלא מקומו. ב-15 באוקטובר 1967 מונה למנכ"ל התעשייה הצבאית, במהלך כהונתו התמודד עם הדרישה מתע"ש לספק את צורכי הצבא בעקבות האמברגו הצרפתי על ישראל ובמהלך מלחמת ההתשה. ב-1972 מונה למנכ"ל משרד הביטחון, וכיהן בתפקיד זה במהלך מלחמת יום הכיפורים. ב-1975, בהיותו במשלחת לפנטגון עם שר הביטחון שמעון פרס, נפטר מהתקף לב. יצחק עירוני, באתר "50 שנה למלחמת יום הכיפורים" של ארכיון צה"ל ומערכת הביטחון יצחק עירוני מנהל תע"ש במקום צ. דר שיצא לפנסיה, דבר, 16 באוקטובר 1967 ביוגרפיה בוויקיטקסט אתר "Billiongraves"
1951 בברית המועצות

1951 בברית המועצות הייתה שנה בה נחגגה השנה ה-34 למהפכת אוקטובר. ראש הממשלה - יוסיף סטלין. יושב ראש הסובייט העליון של ברית המועצות - ניקולאי שברניק במהלך המחצית השנייה של שנות ה-40 ועד לתחילת שנות ה-50 בשטחים ליטא, אסטוניה ולטביה התנהל מאבק מזוין בין מוסדות השלטון הסובייטי לבין מחתרות מקומיות ("האחים של יערות") שנתמכו על ידי התושבים המקומיים. כמו כן, במערב אוקראינה פעל צבא מחתרתי שדגל בעצמאות אוקראינה. 15 בפברואר – הסכמה על חילופי שטחים בין ברית המועצות לבין פולין. בהתאם להסכם הועברו כ-480 קמ"ר. 16 בפברואר – לאור מצב בריאותו של יוסיף סטלין, הפוליטביורו מקים גוף מייעץ בהרכב של גאורגי מלנקוב, לברנטי בריה וניקולאי בולגנין. באופן מעשי, סטלין ממשיך לתפקד כשליט הכל יכול. 18 בפברואר – בחירות למוסדות השלטון של רפובליקות המרכיבות את ברית המועצות. 12 במרץ – הסובייט העליון מקבל חוק על "הגנת השלום". בהתאם לחוק זה, תעמולת מלחמה אסורה והעובר על החוק צפוי לעונש כבד. 1 באפריל – גירוש מסיבי של מאמיני כת דתית עדי יהוה לסיביר. במהלך זה גורשו 8672 אזרחים. רק בשנת 1965 הם הורשו לחזור למקומות מגוריהם. 21 באפריל – נוסד הוועד הלאומי האולימפי של ברית המועצות. בעקבות כך, ברית המועצות תשתתף לראשונה במשחקים האולימפיים של שנת 1952 בהלסינקי שבפינלנד. 26 ביוני – ברית המועצות הציעה הפסקת אש במלחמת קוריאה. 29 ביוני – ארצות הברית מציעה להתחיל את השיחות על קוריאה בהקדם. 22 ביולי – בברית המועצות שוגר טיל לחלל עם 2 כלבים. הטיל הגיע לגובה של 100 ק"מ. 24 בספטמבר – ניסוי גרעיני שני של ברית המועצות. 6 באוקטובר – יוסיף סטלין מכריז על כך שבידי ברית המועצות יש נשק גרעיני. נובמבר – תחילת "הפרשה המגרלית". במרכז הפרשה האשמות של מספר אישים בממסד המפלגתי והממשלתי של גאורגיה בפעילות אנטי-סובייטית. לפי הערכה, מטרת הפרשה הייתה להחליש את לברנטי בריה. גילוי רשת קיימברידג' - רשת מרגלים סובייטים בבריטניה ובריחת גאי ברג'ס ואלן מקלין לתחומי ברית המועצות. תחילת ייצור משאיות כבדות ביוחד במפעל בקרבת מינסק (בבלארוס של היום). 13 במרץ – אירינה אלפיורובה, שחקנית סובייטית ורוסיה 22 במרץ – מוסה מנארוב, קוסמונאוט סובייטי 21 באפריל – אלכסנדר לבייקין, קוסמונאוט סובייטי 23 במאי – אנטולי קרפוב, שחמטאי סובייטי ורוסי 11 ביולי – ניקולאי פטרושב, מדינאי רוסי 22 ביולי – אולג גזמנוב, זמר סובייטי ורוסי 13 בספטמבר – אלכסנדר רוזנבאום, זמר רוסי ממוצא יהודי 17 בדצמבר – טטיאנה קזנקינה ספורטאית סובייטית זכתה ב-3 מדליות אולימפיות (מהם 3 זהב) 25 בינואר – סרגיי ואווילוב, פיזיקאי סובייטי (נולד ב-1891) 28 בפברואר – וסבולוד וישנבסקי, מחזאי סובייטי (נולד ב-1901) 4 ביוני – סרגיי קוסביצקי, מנצח רוסי (נולד ב-1874) 5 בנובמבר – אגריפינה וואגנובה, רקדנית בלט סובייטית (נולדה ב-1889) 5 בנובמבר – ניקולאי מטנר, פסנתרן ומלחין רוסי (נולד ב-1880) 3 בדצמבר – מקסים ליטבינוב, מהפכן רוסי, שר החוץ של ברית המועצות (נולד ב-1876)
Sweet Dreams (Are Made of This)

"Sweet Dreams (Are Made of This)" (בעברית: "חלומות מתוקים (עשויים מזה)") הוא שיר של צמד הפופ הבריטי יורית'מיקס. השיר הופץ בתחילת ב-1983 והיה שיר הנושא של האלבום בעל אותו השם. השיר ידוע כשיר מייצג של יורית'מיקס וכאחד מלהיטיו הבולטים של הצמד, וככזה שהביא לפריצת הדרך המסחרית שלו, במידה רבה בזכות הוידאו קליפ שהופק עבורו. ב-1995 יצר מרילין מנסון גרסה שונה ואפלה לשיר בסגנונות ההאבי מטאל והאינדסטריאל מטאל. בקליפ שיצא נראה הזמר רוכב על חזיר בעודו לבוש בשמלה לבנה. ב-1996 הוקלטה לשיר גם גרסה בעברית, בביצוע המכשפות. השיר תוכנן להופיע באלבומן "מתכסות", אבל סולנית יורת'מיקס אנני לנוקס אסרה על הוצאתו. כתגובה מחאתית, סולנית המכשפות ענבל פרלמוטר הפיצה את ההקלטה בקלטת מחתרתית שאת עטיפתה היא עיצבה, וכתבה שם "חרא זכויות". ב-2011 הוציאה אמילי בראונינג גרסה איטית לשיר. מידע על היצירה "Sweet Dreams (Are Made of This)" באתר מיוזיק בריינז גרסאות נוספות ל"Sweet Dreams (Are Made of This)" באתר SecondHandSongs סרטון השיר "Sweet Dreams (Are Made of This)" באתר יוטיוב איתמר זהר, השיר הזה של "יוריתמיקס" יצא לפני 40 שנה - הוא עדיין אחד הגדולים של האייטיז, באתר הארץ, 18 בדצמבר 2023 מערכת mako מוזיקה, ‏בדיוק בזמן: 63 עובדות לא חשובות (אבל מה זה מעניינות) על מוזיקה ישראלית, באתר ‏מאקו‏, 27 בספטמבר 2020 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) מידע על Sweet Dreams (Are Made of This) באתר הבילבורד, אתר allmusic.com מידע על Sweet Dreams (Are Made of This), במצעד הבריטי הרשמי מידע על Sweet Dreams, באתר המצעד של ניו זילנד